**NOTĂ INFORMATIVĂ**

Proiectul a fost elaborat în vederea aducerii în concordanță a terminologiei potrivit legislației în vigoare, precum și în scopul extinderii categoriei autorităților care pot fi membri ai Clubului Sportiv Central „Dinamo”, din subordinea Ministerului Afacerilor Interne.

Astfel, în preambul, sintagma colaboratorilor și militarilor organelor afacerilor interne” se substituie prin sintagma „autorităţilor administrative şi instituţiilor din subordinea Ministerului”, conform prevederilor Regulamentului privind organizarea și funcționarea Ministerului Afacerilor Interne, structurii și efectivului-limită ale aparatului central al acestuia, aprobat prin hotărârea Guvernului nr. 778 din 27 noiembrie 2009.

De asemenea, se propune modificarea pct. 4 în sensul utilizării terminologiei potrivit legislației în vigoare. Astfel, se propune substituirea cuvântului „colaboratorii” cu sintagma „angajații cu statut special”, iar sintagma „Centrul pentru Combaterea Crimelor Economice și Corupției” cu sintagma „Centrul Național Anticorupție”, potrivit Legii nr. 1104-XV din 6 iunie 2002 cu privire la Centrul Naţional Anticorupţie. Urmare a reformării instituției prenotate, materializată prin Legea nr.120 din 24 mai 2012 pentru modificarea și completarea unor acte legislative, denumirea autorității respective a fost și ea modificată, la rândul său.

Suplimentar proiectul propune excluderea din pct. 4 a sintagmei „Serviciul Grăniceri”. În rezultatul adoptării Legii nr. 283 din 28 decembrie 2011 cu privire la poliția de frontieră, Serviciul Grăniceri a fost a fost reorganizat în Departamentul Poliției de Frontieră. Întrucât, Departamentul Poliției de Frontieră constituie o autoritate administrativă din subordinea MAI și este membru al Clubului Sportiv Central „Dinamo”, fără achitarea cotizației de membru, iar potrivit proiectului hotărârii, membri ai Clubului Sportiv Central „Dinamo” sînt angajații cu statut special din cadrul autorităţilor administrative şi instituţiilor din subordinea MAI, se consideră oportună excluderea din textul Hotărârii Guvernului a mențiunilor referitoare la autoritățile din subordinea MAI.

 De asemenea, proiectul propune includerea, colaboratorilor Serviciului Vamal în categoria persoanelor care pot fi membri ai Clubului, de rând cu angajații celorlalte organe de drept – Serviciul de Informație și Securitate, Serviciul de Protecție și Pază de Stat, Procuratura Generală, Centrul Național Anticorupție și Departamentul Instituțiilor Penitenciare al Ministerului Justiției. Acest fapt va contribui la sporirea competitivității membrilor Clubului și îmbunătățirea performanțelor sportive individuale și colective.

 Implementare proiectului nu necesită alocarea mijloacelor financiare din bugetul de stat.

 **Ministru Dorin RECEAN**